पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना वैक्सीन की डोज लगभग खत्म हो गई है। सोमवार को भी लगभग 800 लोगों को ही वैक्सीन लग पाई, जबकि आम दिनों में जिले में औसतन दो-तीन हजार लोगों को वैक्सीन लगती है। इस समय जिले में सिर्फ 50 डोज वैक्सीन ही बची हैं और ऐसे में मंगलवार को अधिकतर सेंटरों पर वैक्सीन लगने की आस कम ही है। बता दें कि नवांशहर जिले में वैक्सीन अभियान प्रदेश व देश की औसत से काफी अच्छा चल रहा है।
इस समय जिले में करीब एक लाख लोगों को वैक्सीन लग चुकी है। इसमें से 99 हजार 400 के करीब लोगों को एक डोज लगी है, जबकि 9750 के करीब लोगों को दोनों डोज लग चुकी हैं। सिविल सर्जन डॉ. सीएस कपूर ने बताया कि जिले में अब नामात्र डोज ही हैं। ऐसे में मंगलवार को तो अधिकतर सेंटरों पर वैक्सीनेशन होना मुश्किल ही है। जैसे ही डोज मिलेंगी, वैक्सीनेशन अभियान तेजी से चलाया जाएगा। उन्होंने बताया कि इस दौरान जिले में सैंपलिंग को और तेज किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn